heart transplantation: मुस्लिम के शरीर में धड़क रहा है हिंदू युवक का दिल - hindu youth's heart beats in muslim man | Navbharat Times
ELECTION_TOPBAND_1575627346949
hindu youth's heart beats in muslim man
मुस्लिम के शरीर में धड़क रहा है हिंदू युवक का दिल
विभिन्नता में एकता ही इस देश की पहचान रही है, फिर चाहे वो जीते जी हो या मरने के बाद। ऐसी ही आपसी एकता और सौहार्द का एक खूबसूरत उदाहरण गुजरात में देखने को मिला, जहां सूरत के एक ब्रेन डेड हिंदू युवक के दिल को अहमदाबाद में एक मुस्लिम के शरीर में ट्रांसप्लांट किया गया।
अहमदाबाद मिरर | Updated: 14 Jul 2017, 04:45:00 PM IST
इंसान का दिल इंसान में धड़कनें दो।
सूरत के रहने वाले अमित हडपति (21) को सिविल हॉस्पिटल ने ब्रेन डेड घोषित कर दिया था। उसके हर्ट को 31 वर्षीय मदरसा टीचर सोहैल वोहरा की बॉडी में ट्रांसप्लांट कर दिया गया। यह सर्जरी पांच घंटे तक चली।
बुधवार को हुई रोड दुर्घटना की वजह से अमित को ब्रेन इंजरी हो गई थी। इस घटना की वजह से उसकी मौत हो गई थी। गरीब किसान परिवार से आने वाले अमित के परिजनों ने उसके हर्ट को आणंद निवासी सोहैल को डोनेट करने का फैसला किया। सोहैल को दिल का दौरा पड़ा था।
हॉस्पिटल में हर्ट ट्रांसप्लांट के चीफ और निदेशक डॉक्टर धीरेन शाह ने कहा, 'सोहैल को पेस मेकर लगा हुआ था। उसकी हर्ट रेट खतरनाक स्थिति में थी और उसकी जिंदगी बचाने के लिए हर्ट ट्रांसप्लांट की फौरन जरुरत थी। अमित के परिवार ने दूसरे की जिंदगी को बचाने के लिए हर्ट डोनेट करने का फैसला किया।'
हर्ट डोनेशन का यह प्रॉसेस बुधवार की शाम को हुआ। सूरत से अहमदाबाद लाने की पूरी प्रक्रिया 84 मिनट में पूरी हो गई। इसके लिए दोनों शहरों में ग्रीन कॉरिडोर बनाया गया था। इस तरह के तीन ऑपरेशन कर चुके डॉक्टर शाह ने कहा कि सोहैल की हालत अभी स्थिर है।
ब्रेन डेड हडपति की किडनी, लीवर और आंखों को भी अलग-अलग लोगों के शरीर में ट्रांसप्लांट किया गया।
Web Title hindu youth's heart beats in muslim man (News in Hindi from Navbharat Times , TIL Network)
और जानें:हिंदूहर्ट ट्रांसप्लांटेशनमुस्लिम युवकheart transplantationGujratAhmedabad NewsAhmedabad News in HindiAhmedabad Latest NewsAhmedabad Headlinesअहमदाबाद समाचार